**LĒMUMS**

Liepājā

|  |  |
| --- | --- |
| 2024. gada 19. decembrī |  Nr.477/12(prot. Nr.12, 11.§) |

Par līdzdalības budžeta projektu konkursu

 Pamatojoties uz Pašvaldību likuma 59. pantu, Liepājas valstspilsētas pašvaldības domes 2024. gada 14. novembra saistošo noteikumu Nr.34 “Liepājas valstspilsētas pašvaldības līdzdalības budžeta projektu konkursa nolikums” 5. un 12. punktu, Liepājas valstspilsētas un Dienvidkurzemes novada attīstības programmas 2022.-2027. gadam pielikuma “Liepājas valstspilsētas Rīcības un investīciju plāns 2022.-2027. gadam” uzdevuma 4.3. “Nodrošināt sabiedrības un uzņēmēju iesaisti un līdzdalību pašvaldības attīstībā” darbību Nr.D\_4.3.4. “Līdzdalības budžeta īstenošana Liepājā” un Vides, veselības un sabiedrības līdzdalības daļas 2024. gada 4. decembra ziņojumu par sabiedrības balsojumu par sabiedrības pārstāvjiem līdzdalības budžeta projektu izvērtēšanas komisijā, kā arī izskatot Liepājas valstspilsētas pašvaldības domes pastāvīgās Attīstības komitejas 2024. gada 12. decembra lēmumu (sēdes protokols Nr.12) un pastāvīgās Finanšu komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj**:

1. Apstiprināt Liepājas valstspilsētas pašvaldības līdzdalības budžetu 2025. gadam 257 226,00 EUR (divi simti piecdesmit septiņi tūkstoši divi simti divdesmit seši *euro*un 00 centi) apmērā.

2. Apstiprināt līdzdalības budžeta sadalījumu divās projektu ideju grupās:

 2.1. infrastruktūras izveides projektiem – 200 000,00 EUR (divi simti tūkstoši *euro* un 00 centi);

 2.2. pasākumu projektiem – 57 226,00 EUR (piecdesmit septiņi tūkstoši divi simti divdesmit seši tūkstoši *euro* un 00 centi).

1. Noteikt maksimālo pieejamo finansējumu vienai projekta idejai:

3.1. lēmuma 2.1. apakšpunktā noteiktajām projekta idejām līdz 50 000,00 EUR (piecdesmit tūkstoši *euro* un 00 centi);

3.2. lēmuma 2.2. apakšpunktā noteiktajām projekta idejām līdz 10 000,00 EUR (desmit tūkstoši *euro* un 00 centi).

4. Noteikt, ka iedzīvotājs var balsot vienu reizi par katru balsojumam virzīto projektu.

5. Izveidot Līdzdalības budžeta projektu konkursa izvērtēšanas komisiju šādā sastāvā:

komisijas priekšsēdētājs – Didzis Jēriņš, Liepājas valstspilsētas pašvaldības izpilddirektora vietnieks būvniecības jautājumos;

komisijas locekļi:

Iveta Ansone, Liepājas būvvaldes arhitekte;

Kristīne Dzelme, sabiedrības pārstāve;

Mārtiņš Jākobsons, Liepājas Komunālās pārvaldes vadītājs;

Annija Jēkabsone, Liepājas Centrālās administrācijas Attīstības pārvaldes Ekonomikas un stratēģiskās plānošanas nodaļas eksperte stratēģiskās plānošanas jautājumos;

Madara Kalniņa, sabiedrības pārstāve;

Gints Ločmelis, Liepājas Nekustamā īpašuma pārvaldes vadītājs;

Elīna Tolmačova, Liepājas Centrālās administrācijas Vides, veselības un sabiedrības līdzdalības daļas vadītāja.

6. Uzdot Liepājas Centrālās administrācijas Vides, veselības un sabiedrības līdzdalības daļai divu mēnešu laikā no šī lēmuma pieņemšanas nodrošināt Līdzdalības budžeta projektu izvērtēšanas komisijas nolikuma izstrādāšanu un virzīšanu izskatīšanai Liepājas valstspilsētas pašvaldības domes sēdē.

 7. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Vides, veselības un sabiedrības līdzdalības daļai, Attīstības pārvaldei, Finanšu pārvaldei, Sabiedrisko attiecību un mārketinga daļai, Klientu apkalpošanas un pakalpojumu centram, komisijas locekļiem |